
Raport de specialitate
privind modificarea Regulamentului privind stabilirea unor măsuri pentru gospodărirea comunei Cârcea,
precum și stabilirea, constatarea și sancționarea faptelor ce constituie
contravenții


             Având în vedere prevederile Regulamentului privind stabilirea unor măsuri pentru gospodărirea comunei Cârcea, precum și stabilirea, constatarea și sancționarea faptelor ce constituie contravenții, aprobat prin HCL 46/2022 potrivit căruia se stabilește cadrul juridic unitar pentru constatarea și sancționarea faptelor care constituie contravenții la gospodărirea comunei Cârcea conform dispozițiilor Ordonanței  21/2002 privind gospodarirea localitatilor urbane si rurale și a Ordonanței 2/2001 privind regimul juridic al contravențiilor. 
           Conform art. 24 din Ordonanța  21/2002 privind gospodarirea localitatilor urbane si rurale care prevede faptul că: ‘’Consiliile locale şi consiliile judeţene vor stabili, prin hotărâri adoptate în condiţiile Legii administraţiei publice locale nr. 215/2001 şi ale Ordonanţei Guvernului nr. 2/2001 privind regimul juridic al contravenţiilor, faptele săvârşite de instituţiile publice, agenţii economici, alte persoane juridice, precum şi de cetăţeni, care constituie contravenţii în domeniul bunei gospodăriri a localităţilor urbane şi rurale, şi sancţiunile ce se pot aplica pentru acestea. ‘’
         Luând în considerare art. 2  alin. 2 din Ordonanța 2/2001 privind regimul juridic al contravențiilor care stabilește faptul că  ‘’Prin hotărâri ale autorităţilor administraţiei publice locale sau judeţene se stabilesc şi se sancţionează contravenţii în toate domeniile de activitate pentru care acestora le sunt stabilite atribuţii prin lege, în măsura în care în domeniile respective nu sunt stabilite contravenţii prin legi, ordonanţe sau hotărâri ale Guvernului.’’

          Astfel apreciez că se impune a fi modificat art. 19 alin. 1 lit. a si art. 19 alin. 2 lit. a astfel:
1. Art. 19 alin. (1) litera a)  se modifică și va avea următorul conținut:
   a) amendă cuprinsă între 500-2000 lei pentru săvârșirea contravențiilor prevăzute de art. 4 alin. 1 literele a,b,c,d și art. 10; amendă cuprinsă între 1000-3000 lei pentru săvârșirea contravențiilor prevăzute de art. 4 alin. 1 literele e,f,g,h,I,j,k. 

     2. Art. 19 alin. (2) litera a) se modifică și va avea următorul conținut:
  a) amendă cuprinsă între 1000-2500 lei pentru săvârșirea contravențiilor prevăzute de art. 4 alin. 1 literele a,b,c,d și art. 10; amendă cuprinsă între 1500-3000 lei pentru săvârșirea contravențiilor prevăzute de art. 4 alin. 1 literele e,f,g,h,I,j,k. 

    
        Având în vedere cele menţionate mai sus, propunem spre aprobare proiectul de hotărâre privind modificarea Regulamentului privind stabilirea unor măsuri pentru gospodărirea comunei Cârcea, precum și stabilirea, constatarea și sancționarea faptelor ce constituie contravenții.

